Diari Oficial de la Generalitat Valenciana


Sumari del DOGV 9749, del 20-12-2023 (2023/12006)

ACORD de 14 de desembre de 2023, del Consell, pel qual, respecte de l'últim trimestre de l'exercici pressupostari 2023, queden subjectes a control financer permanent en substitució de la intervenció prèvia, determinats expedients relatius al reconeixement de l'obligació (OK i ADOK) del programa pressupostari 412.22, Assistència sanitària, tramitats pels òrgans gestors competents en matèria sanitària de la província d'Alacant.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9749

Data del DOGV
:   20-12-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/12125


Data del document
:   14-12-2023

Organisme emissor
:   Conselleria d'Hisenda, Economia i Administració Pública

Tipus de document
:   Acord

Descriptors 

:   * Conselleria de Hacienda, Economía y Administración Pública
    * Conselleria d'Hisenda, Economia i Administració Pública

ACORD de 14 de desembre de 2023, del Consell, pel qual, respecte de l'últim trimestre de l'exercici pressupostari 2023, queden subjectes a control financer permanent en substitució de la intervenció prèvia, determinats expedients relatius al reconeixement de l'obligació (OK i ADOK) del programa pressupostari 412.22, Assistència sanitària, tramitats pels òrgans gestors competents en matèria sanitària de la província d'Alacant. [2023/12947]  
La posada en producció, a partir de l'1 de gener del 2024, del nou sistema de gestió economicofinancera NEFIS, d'acord amb el que es disposa en l'article 5 del Decret 69/2023, de 12 de maig, del Consell, fa necessària una adequada sincronització de les operacions de tancament d'exercici en l'actual sistema comptable i d'obertura del pròxim exercici en el nou sistema.  
Aquesta sincronització exigeix necessàriament que enguany s'hagen d'avançar les dates de tancament comptable a fi que es puguen realitzar tots els treballs necessaris previs per a una adequada migració al nou sistema NEFIS de les partides que vagen a tindre una continuïtat comptable en el pròxim exercici.  
L'avançament en la data de tancament comptable de l'exercici 2023 juntament amb l'important augment de l'activitat comptable en els òrgans gestors competents en matèria sanitària el mes de desembre, principalment d'expedients relatius al reconeixement de l'obligació (OK i ADOK) del programa pressupostari 412.22, Assistència sanitària, pot comportar una situació de bloqueig que impedisca una adequada execució de les operacions de tancament de l'exercici 2023 a la província d'Alacant.  
En conseqüència, es considera adequada l'aplicació del control financer permanent, en substitució de la intervenció prèvia, als citats expedients.  
En aquest sentit, l'article 98.2 de la 1/2015, de 6 de febrer, d'hisenda pública, del sector públic instrumental i de subvencions, habilita al Consell, a proposta de la Intervenció General de la Generalitat, per a acordar de forma motivada l'aplicació del control financer permanent, en substitució de la funció interventora en els òrgans de l'Administració de la Generalitat o organismes autònoms dependents d'aquesta, bé respecte de tota la seua activitat o exclusivament respecte d'algunes àrees de gestió. Aquests acords, així com els motius que els justifiquen, han de ser publicats en el Diari Oficial de la Generalitat Valenciana en el termini màxim de vint dies des de la seua aprovació.  
En virtut de l'anterior, vista la proposta de la Intervenció General, el Consell, a proposta de la consellera d'Hisenda, Economia i Administració Pública  
  
  
ACORDA  
  
Respecte de l'últim trimestre de l'exercici 2023, queden subjectes a control financer permanent, en substitució de la intervenció prèvia, a més dels expedients previstos en l'apartat cinqué de l'Acord de 3 d'octubre de 2023, del Consell, pel qual es determinen els extrems addicionals a comprovar per la Intervenció en l'exercici de la fiscalització de la despesa, els expedients relatius al reconeixement de l'obligació (OK i ADOK) del programa pressupostari 412.22, Assistència sanitària, tramitats pels òrgans gestors competents en matèria sanitària de la província d'Alacant.  
  
València, 14 de desembre de 2023  
  
La consellera secretaria,  
SUSANA CAMARERO BENÍTEZ